Troy Director's Cut (2004) 23.976 fps 25-01-2011
เมื่อ 3,200 ปีก่อน
"หลังทำศึกรบมาหลายทศวรรษ อกาเม็มนอน กษัตริย์แห่งไมซีนี"
"บังคับให้แคว้นต่าง ๆ เข้าร่วมเป็นพันธมิตร"
"เหลือไว้ก็แต่เพียงเธสซาลี"
"เมเนเลาส์ กษัตริย์แห่งสปาร์ตา อนุชาของอกาเม็มนอนเบื่อหน่ายสงคราม"
"ขอสงบศึกกับทรอย ศัตรูผู้ทรงพลังอำนาจที่สุด"
"ผู้กล้าต่อกองทัพกรีก"
"อคิลิส ยอดนักรบผู้เกรียงไกรในแผ่นดิน เข้าร่วมรบกับกรีก"
"แต่การที่เขาโอหังกับอกาเม็มนอน"
"อาจทำให้พันธมิตรล่มสลาย"
ความเป็นอมตะทำให้มนุษย์เป็นทุกข์
เราจึงเฝ้าถามตัวเองว่า...
...สิ่งที่เรากระทำนั้นจะกึกก้องไปทั่ว ตราบนานเท่านานหรือไม่
ชนรุ่นหลังจะยังคงได้ยินนามของเรา เมื่อเราจากไปแล้ว...
และรู้หรือไม่ว่าเราคือใคร
รบห้าวหาญเพียงไหน
อุทิศเพื่อความรักเพียงใด
วันดีสำหรับแร้งกา
ข้าบอกเจ้าไปแล้วเมื่อวาน และจะขอบอกอีกครั้งในวันนี้
ถอนกองทัพทหารออกไปจากดินแดนของข้า
ข้าชอบดินแดนของท่าน
เราจะอยู่ที่นี่ ข้าชอบทหารของท่านด้วย
พวกเขารบอย่างห้าวหาญเมื่อวานนี้
ไม่เก่งกาจนักแต่ห้าวหาญ
ทหารข้าไม่รบเพื่อท่าน
พวกเมสซีเนี่ยนก็พูดเช่นนี้
เหมือนพวกอาร์คาเดียน แล้วก็อีเพเอียน
ตอนนี้พวกนั้นก็รบเพื่อข้า
ท่านครองทั้งโลกไม่ได้หรอก อากาเม็มน่อน
มันใหญ่เกินไป แม้แต่สำหรับท่าน
ข้าไม่อยากนั่งดูการฆ่า ประหัตประหารชีวิตใครอีก
มาตัดสินศึกครั้งนี้ตามธรรมเนียมโบราณกัน ให้ทหารเอกของท่านดวลกับทหารเอกของข้า
แล้วถ้าคนของข้าชนะล่ะ
เราจะไปจากเธสซาลีอย่างไม่หวนกลับ
ข้าเป็นคนใจกว้าง
ถ้าคนของข้าชนะ ท่านยังคงครองบัลลังก์ได้...
...แต่เธสซาลีต้องตกอยู่ภายใต้อำนาจของข้า
เพื่อรบเคียงข้างข้าเมื่อข้าต้องการ
โบอากริอุส!
นี่ล่ะคนของข้า
อคิลิส!
ใครเจอโบอากริอุสเป็นต้องหัวหดเสมอ
จะหยามใครก็ระวังหน่อยนะท่าน
ฝ่าบาท อคิลิสไม่อยู่ในกองทัพ
- แล้วอยู่ที่ไหน - ข้าส่งคนออกไปตามแล้ว
ข้ากำลังฝันดีอยู่เลย
ดีสุดยอด
กษัตริย์อากาแม็มน่อนส่งข้ามา พระองค์ประสงค์...
เอาไว้เช้าข้าจะไปพบกษัตริย์ของเจ้า
แต่นี่มันเช้าแล้วขอรับ
พวกเขารอท่านอยู่
ที่เขาลือกันเรื่องท่านน่ะจริงมั้ย
เขาว่ามารดาของท่าน เป็นเทพธิดาผู้คงกระพัน
เขาว่าท่านจะไม่มีวันตาย
งั้นข้าก็คงไม่ต้องใส่เสื้อเกราะน่ะสิ
นักรบเธสซาโลเนียนที่จะสู้กับท่านน่ะ...
ตัวใหญ่อย่างกับยักษ์ เป็นข้าข้าก็ไม่สู้ด้วยหรอก
เพราะอย่างนี้ถึงไม่มีใครจำชื่อเจ้าได้
อคิลิส! อคิลิส! อคิลิส!
เอาไว้สู้กันพรุ่งนี้ดีมั้ย เจ้าจะได้นอนให้อิ่ม
ข้าน่าจะสั่งเฆี่ยนเจ้าให้หายอวดดี!
งั้นท่านก็สู้เองแล้วกัน
อคิลิส
ดูหน้าทหารพวกนี้สิ ท่านช่วยชีวิตนับร้อยของพวกเขาได้นะ
ท่านยุติสงครามได้แค่เพียงปลายดาบ
คิดดูสิว่าพวกเขาจะร้องเพลงสรรเสริญท่าน มากมายเพียงใด
ให้พวกเขาได้กลับไปพบลูกเมียเถอะ
นึกภาพกษัตริย์ประลองเองดูบ้างสิ คงน่าดูชมพิลึก
ในบรรดานักรพที่เทพเจ้าพิทักษ์ ข้าเกลียดไอ้เวรนี่ที่สุด
เราต้องการเขานะขอรับท่าน
ก็แค่ตอนนี้
ไม่มีใครแล้วใช่มั้ย
เจ้าเป็นใครกัน ทหาร
อคิลิส บุตรแห่งเพเลอุส
อคิลิสเหรอ
ข้าจะจดจำชื่อเจ้าเอาไว้
คทาด้ามนี้เป็นของผู้ครองเธสซาลี
นำไปมอบให้กษัตริย์ของเจ้า
เขาไม่ใช่กษัตริย์ของข้า
"เมืองท่าสปาร์ตา - กรีก"
- พี่น้องร่วมศึก! - พี่น้องร่วมศึก!
- มิตรภาพ! - มิตรภาพ!
เจ้าชายแห่งทรอย นี่คืนสุดท้ายที่เราอยู่ร่วมกัน...
...ราชินีเฮเลนกับข้าขออวยพรให้ท่าน
จริงอยู่ว่าเราเคยผิดใจกันมาก่อน
สปาร์ต้ากับทรอย เคยรบห้ำหั่นกันอย่างห้าวหาญ!
แต่ข้านับถือบิดาท่านเสมอ
พริแอมเป็นกษัตริย์ที่ดี เป็นคนดี
ข้าเคยนับถือเขาในฐานะศัตรู บัดนี้ข้านับถือเขาในฐานะพันธมิตร
เฮคเตอร์, ปารีส เจ้าชายทั้งสอง โปรดยืนขึ้น
ดื่มกับข้า
ดื่มเพื่อสันติภาพ
เพื่อสันติภาพ ระหว่างทรอยกับสปาร์ตา
ขอทวยเทพจงปกป้องเราจากหมาป่าบนขุนเขา และให้หญิงสาวได้อยู่บนเตียงของเรา
- แด่ทวยเทพ - แด่ทวยเทพ
แขนกำยำล่ำสัน ขอบคุณพระเจ้าที่เราสร้างสันติได้
ข้าได้เห็นคนของข้าจำนวนมาก จำนนต่อแขนท่อนนี้
ข้าหวังว่าคงไม่มีวันนั้นอีกต่อไป
มีผู้เดียวที่ควงดาบได้เก่งกว่าท่าน
อคิลิส
เจ้าคนบ้าบิ่นนั่น
หากเทพเย้ยหยันเขาล่ะก็ เขาคงได้พุ่งหลาวใส่ซีอุสเป็นแน่
เห็นแม่นางนั่นมั้ย ข้าเลือกนางมาเป็นพิเศษเพื่อท่าน
แม่สิงโตสาว
ต้องขอขอบใจ แต่เมียข้าคอยอยู่ที่ทรอย
เมียข้าก็รอข้าอยู่ที่นั่น
เมียมีเอาไว้สืบพันธุ์
เพื่อให้มีเจ้าชายตัวน้อยไว้สืบสกุลไง คืนนี้มาสนุกกันเถอะน่า
ข้าได้ดื่มไวน์รสเลิศของท่านที่สปาร์ตานี่แล้ว
ท่านไม่ควรมาที่นี่
เมื่อคืนเจ้าก็พูดคำนี้
เมื่อคืนข้าทำผิดพลาด
แล้วคืนก่อนหน้านั้นล่ะ
อาทิตย์นี้ข้าทำผิดพลาดหลายครั้ง
เจ้าอยากให้ข้าไปหรือ
ใช่
จะให้ข้าไปที่ไหนดีล่ะ
ไปให้ไกล
ไกลแสนไกล
ข้ามีอะไรมาให้เจ้า
ไข่มุกจากทะเลโพรพอนติส
งดงามเหลือเกิน
แต่ข้าสวมมันไม่ได้
เมเนเลาส์จะฆ่าเราทั้งสองคน
อย่ากลัวเขาไปเลย
ข้าไม่ได้รักตัวกลัวตาย
ข้ากลัววันพรุ่งนี้ต่างหาก
ข้ากลัวที่จะเห็นท่านลงเรือจากไป และรับรู้ว่าท่านจะไม่มีวันกลับมา
ก่อนที่ท่านจะมาสปาร์ตา ข้าเหมือนผีดิบ
ข้าเดินเหิน กินดื่ม แหวกว่ายในทะเล...
...แต่ก็ไร้ชีวิตจิตใจ
เจ้าไม่จำเป็นต้องกลัววันพรุ่งนี้
มากับข้า
อย่ามาล้อข้าเล่น อย่ามาล้อเล่น
ถ้าเจ้ามากับข้า เราจะไม่มีวันปลอดภัย
เราจะถูกตามล่า เทพเจ้าจะสาปแช่ง
แต่ข้าจะรักเจ้า
จนกว่าชีวิตข้าจะหาไม่...
ข้าจะรักเจ้า
เทคตอน
ถวายเครื่องเซ่นไหว้แด่เทพพระเจ้าโพไซดอน ก่อนที่เราจะออกเรือ
ข้าไม่ต้องการให้หญิงใดในทรอย สูญเสียสามีไปอีก
แพะหรือหมู
เทพแห่งท้องทะเลชอบแบบไหนล่ะ
ข้าจะไปปลุกนักบวชเพื่อไถ่ถาม
ปารีส
เราต้องไปนอนพักผ่อนได้แล้ว เราจะไม่ได้นอนหลับสบายแบบนี้อีกหลายอาทิตย์
ข้าหลับบนท้องทะเลได้อย่างสบาย พี่ข้า
เทพอธีนาร้องเพลงกล่อมให้ข้าหลับใหล
แล้วใครกันที่ร้องเพลงกล่อมเจ้าในคืนนี้
คืนนี้หรือ
เมียคนหาปลาน่ะ
ช่างน่ารักยิ่งนัก
ข้าหวังว่าเจ้าคงไม่ถูกเขาจับได้หรอกนะ
เขามัวแต่สนใจปลามากกว่า
เจ้าเข้าใจดีว่าทำไมเราถึงมาที่สปาร์ตา
เพื่อสันติภาพ
แล้วก็เข้าใจดีว่าเมเนเลาส์กษัตริย์แห่งสปาร์ตา เป็นชายผู้มีอำนาจล้นหลาม
และอกาเม็มนอนพี่ชายของเขา กษัตริย์แห่งนครไมซิเน...
ควบคุมกองกำลังทหารกรีกทั้งหมด
แล้วนี่มันเกี่ยวอะไรกับเมียคนหาปลาด้วย
ปารีส
เจ้าคือน้องของข้า และข้าก็รักเจ้า
แต่ถ้าหากเจ้าทำสิ่งใด ที่ทำให้ทรอยต้องตกอยู่ในอันตราย...
ข้าจะถลกใบหน้างดงามของเจ้าออกมา
ไปนอนได้แล้ว
เราจะออกเรือกันพรุ่งนี้เช้า
เช้านี้อากาศดีแท้ เทพโพไซดอนอวยพรให้เราออกเดินทาง
บางครั้งเทพอวยพรเราตอนเช้า แล้วสาปแช่งเราในตอนบ่าย
ลดใบเรือ!
ท่านรักข้ามั้ย พี่ข้า
ท่านจะปกป้องข้า จากศัตรูทั้งปวดหรือไม่
ครั้งสุดท้ายที่เจ้าพูดคำนี้กับข้า...
เจ้าอายุสิบขวบ และขโมยม้าท่านพ่อไปขี่
นี่เจ้าก่อเรื่องอะไรอีก
ข้ามีอะไรให้ท่านดู
- นางอยู่ไหน - ใครกันเพคะ
ข้าขอสาบานต่อบิดาแห่งทวยเทพ ข้าจะผ่าท้องเจ้าหากเจ้าไม่ยอมพูด!
ฝ่าบาท!
นางหนีไป
กับไอ้พวกทรอย
คนหาปลาคนนี้เห็นนางลงเรือพวกเขาไป
พวกทรอยงั้นหรือ
ไปกับเจ้าชายปารีส นาง...
เตรียมเรือข้าให้พร้อม
หันหัวเรือกลับ กลับไปสปาร์ตา
ชักใบเรือขึ้น!
- เดี๋ยวก่อน เดี๋ยว - เจ้าโง่!
- ฟังข้าก่อน - เจ้ารู้ตัวมั้ยว่าทำอะไรลงไป
เจ้ารู้มั้ยว่าท่านพ่อพยายามสงบศึกมากี่ปีแล้ว
ข้ารักนาง
เจ้าเห็นเป็นเรื่องสนุกสนานใช่มั้ย
เจ้าเที่ยวไปตามเมืองนั้นเมืองนี้ นอนกับเมียพ่อค้ากับนางเฝ้าวิหาร
แล้วเจ้าก็คิดว่ารู้จักความรักงั้นหรือ
แล้วความรักของท่านพ่อล่ะ เจ้าพานางมาทำลายชื่อเสียงท่านป่นปี้!
แล้วความรักต่อประเทศชาติล่ะ เจ้าจะให้ทรอยพังพินาศเพราะนางงั้นหรือ
ข้าจะไม่ให้เจ้าก่อสงครามเพราะนาง
ให้ข้าพูดได้มั้ย
ที่พี่พูดนั้นก็ถูก ข้าทำให้พี่ทำให้พ่อต้องเสื่อมเสีย
ถ้าพี่ต้องการส่งเฮเลนคืนให้กับสปาร์ตา ก็เชิญเลย
แต่ข้าจะไปกับนาง
กลับไปสปาร์ตาเนี่ยะนะ พวกเขาจะฆ่าเจ้า
ข้าจะขอสู้จนตัวตาย
คิดว่าพูดแบบนี้กล้าหาญมากสินะ จะสู้จนตัวตาย
- น้องรัก เจ้าเคยฆ่าใครหรือยัง - ยัง
- เคยเห็นใครตายในสนามรบมั้ย - ไม่เคย
ข้าเคยฆ่าคน ได้ยินเสียงคนใกล้ตาย และทนดูพวกเขาตาย
มันไม่มีอะไรน่าพิศมัยเลยสักนิด ไม่สวยงามแม้แต่น้อย
เจ้าว่าอยากตายเพราะความรัก แต่เจ้าไม่รู้อะไรทั้งสิ้นเกี่ยวกับความตาย
แล้วเจ้าก็ไม่รู้อะไรเกี่ยวกับความรัก!
ไม่ว่ายังไง ข้าก็จะไปกับนาง
ข้าจะไม่ขอให้พี่สู้เพื่อข้า
ไม่ขอก็เหมือนขอ
ไปทรอย!
หันเรือกลับ! ชักใบเรือ!
- ข้าต้องการนางคืน - แน่นอนอยู่แล้ว
นางงดงามปานนั้น
ข้าต้องการนางกลับคืนมา เพื่อที่ข้าจะได้ฆ่านางด้วยสองมือข้า
ข้าจะไม่หยุดจนกว่าข้าจะเผาทรอยให้พินาศ
ไหนว่าเจ้าอยากสงบศึกกับทรอย
ข้าควรเชื่อพี่แต่แรก
สันติเป็นเรื่องของอิสตรี...
และกับพวกอ่อนแอ
อาณาจักรที่ยิ่งใหญ่ สร้างขึ้นด้วยสงคราม
ตลอดชีวิตข้ายืนหยัดเคียงข้างท่าน สู้ทุกศึกเพื่อท่าน
เพราะท่านอาวุโสกว่า ท่านจึงได้รับเกียรติยศตามครรลองโลก
แต่ข้าเคยปริปากบ่นมั้ย ข้าเคยขออะไรท่านพี่บ้าง
ไม่เคย เจ้าคือลูกผู้ชายแห่งเกียรติยศ
ใคร ๆ ในกรีกต่างก็รู้ดี
พวกทรอยหยามเกียรติข้า
หยามข้าก็เหมือนหยามท่าน
และหยามข้าก็เท่ากับหยามชาวกรีกทุกคน
ศึกนี้ท่านจะรบร่วมกับข้ามั้ย พี่ข้า
ข้าเคยคิดอยู่เสมอว่าเมียของน้องชายข้า เป็นหญิงโง่เขลาเบาปัญญา...
แต่ท้ายสุดนางก็พิสูจน์ได้ว่า นางมีประโยชน์อย่างมาก
ไม่มีอะไรหลอมรวมมนุษย์ได้เฉกเช่นปรปักษ์
พวกทรอยไม่เคยแพ้สงคราม
บางคนว่าไม่มีใครพิชิตทรอยได้
ตาเฒ่าพริแอมนึกว่าตัวเองปลอดภัย อยู่หลังกำแพงสูง
มันนึกว่าเทพแห่งอาทิตย์จะปกป้องมันได้
แต่ทวยเทพปกป้องคุ้มครองก็แต่...
ผู้แข็งแกร่ง!
ถ้าทรอยล่ม...
ข้าจะเป็นใหญ่เหนือเอเจี้ยน
เฮคเตอร์มีกองทัพที่แกร่งที่สุด ทางฝั่งตะวันออก
แต่ทรอยถูกสร้างขึ้นมา เพื่อให้ทนต่อการถูกปิดล้อมได้นานนับสิบปี
จะไม่มีอะไรเช่นนั้นเป็นอันขาด
ข้าจะโจมตีมันด้วยกองทัพที่ยิ่งใหญ่ที่สุด ที่โลกนี้เคยพบพานมาเลย
ข้าต้องการระดมกษัตริย์กรีก และกองทัพจากทุกแคว้น
ส่งม้าเร็วออกไปพรุ่งนี้เช้า
ประการสำคัญ
เราต้องการอคิลิส กับกองทัพเมอมิดอนของเขา
อคิลิส
แต่เราควบคุมมันไม่ได้ มันอาจแว้งกัดเราเหมือนพวกทรอย
เราไม่จำเป็นต้องควบคุมเขา เราแค่ปล่อยให้เขาออกไปแผลงฤทธิ์แค่นั้น
เจ้าหนุ่มนั่นเกิดมาเพื่อฆ่า
ใช่ มันเป็นยอดฝีมือ แต่มันทำลายทุกอย่างที่ข้าสร้างขึ้นมา
ก่อนข้าเกิด กรีกไร้ซึ่งอำนาจ ข้าเป็นคนรวบรวมกรีกให้เป็นปึกแผ่น
ข้าเป็นผู้สร้างชนชาติมนุษย์บูชาไฟ และชนชาติมนุษย์กินงู!
ข้าสร้างอนาคต เนสตอร์! ข้า!
อคิลีสเป็นอดีตไปแล้ว
ชายผู้ไม่รบให้ธงผืนใด ชายผู้ไม่ภักดีต่อประเทศไหน
เราชนะสงครามด้วยคมดาบของเขา มากี่ครั้งแล้วล่ะ
นี่จะเป็นศึกครั้งยิ่งใหญ่ที่สุด ที่ประจักษ์แก่สายตาชาวโลก
เราต้องการนักรบที่ยิ่งใหญ่ที่สุด
มีเพียงคนเดียวที่มันจะยอมรับฟัง
ข้าจะส่งเรือไปแต่เช้า
สวัสดีสหาย
มีคนบอกว่ากษัตริย์โอดิสซุสซ่อนตัวอยู่ในเขา
โอดิสซุสเหรอ
ไอ้เฒ่านั่นดื่มไวน์ของข้าแล้วก็ไม่เคยจ่าย
เจ้าต้องเคารพกษัตริย์ของเจ้าสิสหาย
เคารพเหรอ
ข้าอยากชกมันให้หน้าหงาย
มันชอบแทะโลมเมียข้าด้วยสายตา
หวังว่าแม่ทัพของอกาเม็มน่อน จะฉลาดกว่าพวกม้าเร็วของเขานะ
เจ้าว่ายังไงนะ
เจ้าอยากให้ข้าช่วยรบกับพวกทรอย
ท่านคือ...
ใช่หรือไม่
อภัยให้พวกเราด้วย กษัตริย์โอดิสซุส
ข้าคงจะคิดถึงสุนัขของข้า
กษัตริย์อกาเม็มนอนมีเรื่องขอร้องท่านขอรับ
แหงอยู่แล้ว
"พทิอา - กรีก"
อย่าลังเล
เล่นท่าให้หลากหลาย
ตื่นเต้นหรือ
กลัวจนตัวแข็งเป็นหิน
ไหนท่านสอนข้าไม่ให้เปลี่ยนมือจับดาบ
ใช่ เมื่อเจ้าใช้ดาบเป็นแล้ว ก็ไม่จำเป็นต้องฟังคำข้า
ไมตรีเอื้อเฟื้อที่เจ้ามีต่อผู้มาเยือน เลื่องชื่อระบือไกลไปทั่วแล้ว
เพโตรคัส ญาติผู้น้องข้า
โอดิสซุส กษัตริย์แห่งอิทากา
เพโตรคัส
ข้ารู้จักพ่อแม่เจ้าดี
ข้าคิดถึงพวกเขา
ตอนนี้เขาดูแลเจ้าอยู่สินะ
หากได้ฝึกวิชาจากอคิลิส
กษัตริย์ทั้งหลายล้วนยอมลดเกียรติตน
อกาเม็มนอนขอให้ท่านมาใช่มั้ย
เราต้องคุยกัน
ข้าจะไม่รบเพื่อเขา
ข้าไม่ได้ขอให้เจ้ารบเพื่อเขา
ข้ามาขอให้เจ้ารบเพื่อชาวกรีก
ชาวกรีกเบื่อจะรบกันเองแล้วหรือ
- ชั่วคราว - เพื่อชาวกรีก!
ชาวทรอยไม่เคยทำร้ายข้า
พวกเขาหยามศักดิ์ศรีกรีก
พวกเขาหยามชายเพียงคนเดียว ที่รั้งเมียตนไว้ไม่ได้ นั่นมันกงการของข้าหรือ
กงการของเจ้าคือสงคราม สหายข้า
งั้นหรือ ข้าเป็นโสเภณีแห่งสนามรบหรืออย่างไรกัน
อกาเม็มนอนไร้ซึ่งเกียรติ
ข้าจะไม่เป็นที่จดจำ ในฐานะนักรบรับจ้างของผู้เผด็จการ
ให้อคิลิสต่อสู้เพื่อเกียรติยศ ให้อกาเม็มนอนต่อสู้เพื่ออำนาจ
แล้วให้เทพเจ้าตัดสิน ว่าใครน่าสรรเสริญ
ลืมอกาเม็มนอนซะ
รบเพื่อข้า
เมียข้าคงจะอุ่นใจขึ้นมาก หากนางรู้ว่าเจ้าอยู่เคียงข้างข้า
ข้าเองก็จะอุ่นใจด้วยเช่นกัน
เอแจ็กซ์จะไปร่วมรบในทรอยด้วยหรือไม่
มีคนบอกว่าเขาสามารถโค่นต้นโอ๊ค ด้วยการแกว่งขวานเพียงครั้งเดียว
ก็ต้นไม้มันสวนกลับไม่ได้
เราจะส่งทัพเรือที่ใหญ่ที่สุดที่เคยมีมาไปด้วย
เรือหนึ่งพันลำ
หนึ่งพันลำงั้นหรือ
เจ้าชายเฮคเตอร์เก่งกาจสมคำร่ำลือมั้ย
เยี่ยมยุทธ หนึ่งในกรุงทรอย
บ้างก็ว่าเขาเก่งเหนือกว่านักรบกรีกทั้งหลายด้วย
แม้ว่าญาติของเจ้าจะไม่ไป...
ข้าก็หวังว่าเจ้าจะไปร่วมรบกับเราด้วยนะ เราต้องการคนแข็งแกร่งเช่นเจ้า
ใช้ลูกไม้กับข้าได้ แต่อย่าใช้กับเขา
เจ้ามีดาบ ข้าก็มีลูกไม้
เราต่างใช้อาวุธที่เทพเจ้าประทานมาให้
เราจะเดินทางไปทรอยในอีกสามวัน
ศึกครั้งนี้จะจารึกลงในประวัติศาสตร์
เช่นเดียวกับวีรบุรุษที่เข้าร่วมศึก
ว่ากันว่ากษัตริย์แห่งอิทากา มีวาจาเป็นเลิศ
แม่รู้ว่าพวกเขาจะต้องมาตามหาเจ้า
นานแล้วก่อนเจ้าจะเกิด...
แม่รู้ว่าพวกเขาต้องมา
พวกเขาอยากให้เจ้ารบในกรุงทรอย
แม่ทำสร้อยเปลือกหอยไว้ให้อีกเส้น
เหมือนที่แม่เคยทำให้ตอนเจ้าเด็ก ๆ
จำได้มั้ย
ท่านแม่...
คืนนี้ข้าตัดสินใจ
ถ้าเจ้าอยู่ในลาริซ่า
เจ้าจะพบสันติสุข
เจ้าจะพบหญิงที่แสนวิเศษ
เจ้าจะมีลูกชายและหญิง พวกเขาจะมีหลานให้เจ้า
และพวกเขาก็จะรักเจ้า
เมื่อเจ้าลาโลกไป พวกเขาก็จะรำลึกนึกถึงเจ้า
แต่เมื่อลูกของเจ้าตายไป และหลานของเจ้าก็ตายตามไป...
ชื่อของเจ้าจะเลือนหาย
ถ้าเจ้าไปที่ทรอย
เจ้าจะเลื่องชื่อลือนาม
ผู้คนจะจารึกชัยชนะของเจ้า ไว้นานนับพันปี
คนทั้งโลกจะจดจำชื่อของเจ้าได้
แต่หากเจ้าไปทรอยแล้ว
เจ้าจะไม่มีวันได้หวนกลับบ้าน
เพราะความรุ่งโรจน์ของเจ้านั้น ต้องแลกมาด้วยความตาย
แล้วแม่จะไม่ได้เห็นเจ้าอีก
เรื่องนี้จะเป็นจริงงั้นหรือท่านแม่
แม่รู้ดี
"กรุงทรอย"
- ลูกพ่อ - ท่านพ่อ
ปารีส
ท่านพ่อ
- นี่คือเฮเลน - เฮเลน
เฮเลนแห่งสปาร์ตางั้นหรือ
เฮเลนแห่งทรอย
ข้าได้ยินผู้คนเลื่องลือถึงความงามของเจ้า
ในที่สุด...
ก็มีข่าวลือที่เป็นจริงบ้าง
ยินดีต้อนรับ
ขอบพระทัยเพคะ
มาเถิด เจ้าคงจะเหนื่อย
ดูสิ
เขาโตขึ้นมากทีเดียว
เขาแข็งแรงมาก
เหมือนกับพ่อของเขา
- ปารีส! - ไบรเซอิส!
ญาติน้องที่รัก ยิ่งโตยิ่งงามขึ้นทุกวัน
ไบรเซอิส
เจ้าเป็นบริวารแห่งเทพอพอลโลแล้วล่ะสิ
บรรดาหนุ่ม ๆ ในเมืองทรอยต่างพากันเศร้า เมื่อไบรเซอิสเลือกทางสายพรหมจรรย์
ท่านลุง
ข้าขอบคุณทวยเทพ ที่เจ้าทั้งสองกลับมาอย่างปลอดภัย
- แด่ทวยเทพ - แด่ทวยเทพ
แด่ทวยเทพ
ท่านพ่อ...
ข้ารู้ว่านี่คือสิ่งสุดท้ายที่เราอยากให้เกิด
นี่เป็นประสงค์แห่งทวยเทพ ทุกอย่างอยู่ในพระหัตถ์ของท่าน
- แต่ข้าแปลกใจที่เจ้าปล่อยให้น้องพานางมา - ถ้าข้าปล่อยให้เขาสู้กับเมเนเลาส์เพื่อชิงนาง...
พ่อคงได้เผาศพลูกชาย แทนที่จะได้ต้อนรับสะใภ้
เราส่งทูตสันทวไมตรีไปหาเมเนเลาส์ได้
ท่านพ่อก็รู้จักเมเนเลาส์ เขาจะตัดคอทูตเราเสียบประจาน
แล้วจะให้พ่อทำอย่างไร
ให้นางขึ้นเรือแล้วส่งนางกลับไป
ผู้หญิงมากมายรักปารีส แล้วเขาก็รักตอบพวกนาง
แต่นี่มันไม่เหมือนกัน
มีบางอย่างในตัวเขาที่เปลี่ยนไป
หากเราส่งนางกลับไปหาเมเนเลาส์ เขาจะติดตามนางไป
นี่เป็นประเทศของข้า และเพื่อนร่วมชาติของข้า
ข้าไม่อยากเห็นพวกเขาต้องทุกข์ทรมาน เพียงเพื่อให้น้องข้าได้สมหวังในรัก
ไม่ใช่แค่เพียงชาวสปาร์ตา ที่จะมาตามล่าตัวนาง
ป่านนี้เมเนเลาส์คงแจ้นไปหาอกาเม็มนอนแล้ว
และอกาเม็มนอนก็อยากถล่มเรามานานแล้ว
เมื่อกำจัดขวากหนามอย่างเราได้ เขาก็จะได้ครองทั้งโพ้นทะเล
เราถูกข้าศึกโจมตีมานานนับหลายศตวรรษ เราก็ยังต้านทานเอาไว้ได้
ท่านพ่อ เราไม่อาจชนะศึกครั้งนี้ได้
เทพอพอลโลจะคอยคุ้มครองเรา
แม้แต่อกาเม็มนอนก็มิอาจต่อกรกับเทพเจ้าได้
แล้วสุริยเทพมีทหารกี่กองพันในบัญชาการ
อย่าลบหลู่เทพเจ้า
ตอนที่เจ้ายังเล็ก เจ้าป่วยด้วยโรคไข้ดำแดง
มือน้อย ๆ ของเจ้าร้อนเหลือเกิน
หมอหลวงบอกว่าเจ้าคงไม่รอดในคืนนั้น
พ่อลงไปที่วิหารอพอลโล แล้วสวดมนต์จนรุ่งเช้า
พ่อเดินกลับไปที่วัง ช่างเป็นช่วงเวลาที่ยาวนานที่สุดในชีวิต
แต่พ่อเข้าไปที่ห้องของแม่เจ้า แล้วเจ้าก็นอนหลับอยู่ในอ้อมแขนของนาง
ไข้ได้ส่าลงไปแล้ว
นับแต่นั้นพ่อให้สัญญา ว่าจะอุทิศชีวิตแด่เทพเจ้าทั้งหลาย
พ่อจะไม่มีวันผิดคำสัญญา
ตลอดเวลาสามสิบปีพ่อได้พยายามสร้างสันติ สามสิบปีเชียวนะ
บางครั้งปารีสก็ช่างโง่เขลา พ่อรู้ดี
แต่พ่อจะขอสู้ศึกนับพัน ก่อนที่จะปล่อยให้เขาต้องมาตาย
ขออภัยท่านพ่อ แต่ท่านคงไม่ได้เป็นผู้เข้าสู้รบ
พวกเขาจะมาตามล่าตัวข้า
สายลมนำพาพวกเขาใกล้เข้ามา
ถ้าเราหนีไปล่ะ
คืนนี้...เดี๋ยวนี้
ถ้าเราลงไปที่คอกม้าตอนนี้ แล้วขี่ม้าหนีไปซะ
มุ่งตะวันออก ไปเรื่อย ๆ
- แล้วไปที่ใดล่ะ - ไปให้พ้นจากที่นี่
ข้าจะล่ากวาง กระต่าย ข้าหาเลี้ยงปากท้องเราสองคนได้
แต่นี่คือบ้านของท่าน
เจ้าทิ้งบ้านมาเพื่อข้า
สปาร์ตาไม่ใช่บ้านข้า
พ่อแม่ส่งข้าไปที่นั่นตอนข้าอายุสิบหก เพื่ออภิเษกกับเมเนเลาส์
แต่มันไม่เคยเป็นบ้านของข้าเลย
เราจะอยู่อย่างสมถะ
ไม่มีปราสาทราชวัง ไม่มีข้ารับใช้ เราไม่ต้องการสิ่งเหล่านั้น
แล้วครอบครัวท่านล่ะ
เราหนีเพื่อปกป้องครอบครัวของข้า ถ้าเราไม่อยู่ที่นี่ พวกเขาจะรบกันไปใย
เมเนเลาส์ไม่ยอมแน่ เขาจะตามล่าเราไปจนสุดขอบฟ้า
เขาไม่รู้จักแผ่นดินนี้ แต่ข้ารู้ เราสามารถหนีไปได้ภายในวันเดียว
ท่านไม่รู้จักเมเนเลาส์
ท่านไม่รู้จักพี่ชายของเขา
พวกเขาจะเผาทุกเรือนในทรอย เพื่อตามหาตัวเรา
พวกเขาจะไม่มีวันเชื่อ ว่าเราได้หนีไปแล้ว
หรือต่อให้พวกเขาเชื่อ พวกเขาก็จะเผาล้างแค้นอยู่ดี
งั้นข้าก็จะทำให้เขาหาตัวข้าง่ายขึ้น
ข้าจะเดินไปหาเขา แล้วบอกว่าเจ้าเป็นของข้า
ท่านยังเด็กเหลือเกิน
เราอายุเท่ากัน
ท่านยังอ่อนต่อโลกกว่าที่ข้าเคยเป็น
เข้าประจำตำแหน่ง!
ใบเรือสีดำ อคิลิสนั่นเอง
ไอ้บ้านั่นมันทำอะไรอยู่
จะเข้าไปยึดชายฝั่งของทรอย ด้วยคนห้าสิบคนงั้นหรือ
พาย ทหารเมอมิดอน พาย!
ท่านแม่ทัพ
เราต้องรอคนอื่นมั้ย
- พวกเขาพาเรามาทำศึกที่นี่ไม่ใช่หรือ - ใช่ แต่คำสั่งของท่านอกาเม็มนอน...
เจ้ารบเพื่อข้าหรือเพื่ออกาเม็มนอน
เพื่อท่านขอรับ
งั้นก็รบเพื่อข้า แล้วให้ทหารของอกาเม็มนอนรบเพื่อเขา
ขอทางหน่อย ขอทาง!
เทคทอน ทัพหน้าพร้อมหรือยัง
- ทุกคนรออยู่ที่ประตูเมือง - ดี ข้าจะไปเดี๋ยวนี้
ไลแซนเดอร์ อีกนานแค่ไหนกว่ากองทัพจะพร้อม
กำลังครึ่งนึงกำลังเดินทางมา เราต้องเตรียมอาวุธให้พวกเขา...
- อีกนานแค่ไหน - เที่ยง
ขอเร็วกว่านั้น
ไลแซนเดอร์ ข้าต้องการให้กวาดต้อนคนนอกชานเมืองให้หมด
ตรวจดูทุกบ้านทุกหย่อมหญ้า
พาชาวทรอยทุกคนเข้ามาอยู่ภายในกำแพงเมือง
ถ้าพวกเขาเดินไม่ไหว ก็ให้อุ้มมา
เพโตรคลัส!
วางหอกลงเดี๋ยวนี้
- ข้าจะไปรบกับชาวทรอย - ไม่ใช่วันนี้
แต่ข้าพร้อมแล้ว ท่านสอนวิชารบข้าแล้วนะ
และเจ้าก็เป็นลูกศิษย์ที่ดี แต่เจ้ายังไม่ใช่ทหารเมอมิดอน
ดูคนพวกนั้นสิ
พวกเขาเป็นทหารที่โหดเหี้ยมที่สุดในกรีก ทุกคนเคยหลั่งเลือดเพื่อข้า
- อยู่เฝ้าเรือเถอะ - แต่นี่คือศึกสงคราม
น้องรัก ข้ารบกับพวกทรอยไม่ได้ ถ้าใจยังพะวงห่วงเจ้า อยู่เฝ้าเรือเถอะนะ
ทหารทรอย!
ตลอดชีวิต ข้ายึดหลักปฏิบัติหนึ่งเดียว
และหลักนั้นช่างแสนง่าย
บูชาเทพเจ้า รักเมียของเรา...
...และปกป้องประเทศของเรา
ทรอยคือมาตุภูมิของเราทุกคน
สู้เพื่อชาติ!
เมอมิดอน...
...พี่น้องร่วมศึกของข้า
ข้าขอสู้ศึกเคียงบ่าเคียงไหล่พวกเจ้า มากกว่ากองกำลังทหารนับพัน
อย่าให้ใครลืมได้ว่าเราน่ากลัวเพียงใด เราคือราชสีห์!
พวกเจ้ารู้มั้ยว่ามีอะไรรอเราอยู่ ณ ชายฝั่งนั่น
ความเป็นอมตะ! ยึดมันซะ! มันเป็นของพวกเจ้า!
ประจำตำแหน่งรบ!
พลธนู!
ง้างศร!
รุกเข้าไป!
ตั้งแถว!
มันรนหาที่ตาย
รอคำสั่ง!
กระจายกำลัง! กระจายกำลัง!
อคิลิส! อคิลิส! อคิลิส!
อคิลิส! อคิลิส!
อคิลิส! อคิลิส! อคิลิส!
ให้เขาออกสนามรบ เราจะยึดครองสงคราม
ให้มันได้ออกรบมากเกินไป ผู้คนก็จะลืมว่าใครคือกษัตริย์
เอแจ็กซ์ เจ้าต้องมาดูนี่
ดูมันสิ...
...อยากเลื่องชื่อลือนาม
พายเข้า เจ้าหลังยาว พาย!
ชาวกรีกกำลังจะตาย! พายไป!
เราต้องช่วยทหารทางโน้น เร็วเข้า! เท็คทอน มากับข้า
ข้าคือเอแจ็กซ์ ผู้พิชิตหินศิลา!
มองข้านี่ แล้วจงสยบซะ!
ตีข้าง! ตีออกด้านข้าง!
ไม่!
อคิลิส! อคิลิส!
กลับเข้าไปในเมือง! กลับเข้าไปในเมือง!
สุริยเทพเป็นผู้พิทักษ์ทรอย ศัตรูเรา
จงยึดเอาของมีค่าที่ฉวยได้
ขออนุญาตใต้เท้า
- ว่ามา - เทพอพอลโลเห็นทุกสิ่ง
บางทีเราอาจไม่ควรลบหลู่พระองค์
ไปเตือนพวกเรา
เดี๋ยวก่อน
เจ้ากล้าบ้าบิ่นหรือไม่ก็โง่มาก ที่มาตามล่าข้าเพียงลำพัง
เจ้าคือเฮ็คเตอร์สินะ
รู้หรือไม่ว่าข้าเป็นใคร
นักบวชเหล่านี้ไม่มีอาวุธ
ใช่ การปาดคอผู้เฒ่าไม่นับว่ามีเกียรติ
มีแต่เด็กและคนโง่เท่านั้น ที่สู้เพื่อเกียรติ
ข้าสู้เพื่อประเทศชาติ
สู้กับข้า!
จะรีบฆ่าเจ้าไปใย เจ้าชายแห่งทรอย...
ในเมื่อไม่มีใครมาเห็นเจ้าพ่ายแพ้
เจ้ามาที่นี่ทำไม
ผู้คนจะโจษจันถึงศึกครั้งนี้ไปอีกนับพันปี
อีกพันปี เถ้ากระดูกของเราก็สลายสิ้นไปแล้ว
ก็จริงอยู่ แต่ชื่อของเราจะยังคงอยู่
กลับบ้านไปเสียเถอะ ไปดื่มสุราแล้วเริงรักกับเมียเจ้า
พรุ่งนี้เราจะได้ทำสงครามกัน
เจ้าพูดราวกับสงครามเป็นเรื่องสนุก
มีผู้หญิงที่ประตูเมืองทรอยกี่คน ที่เฝ้ารอสามีที่จะไม่ได้พบกันอีก
ก็ให้น้องเจ้าปลอบพวกนางสิ ได้ยินมาว่าเขาเก่งเรื่องตีท้ายครัวนี่
ท่านจะปล่อยเขาไปหรือ
ตอนนี้ยังเร็วเกินกว่าที่จะฆ่าเจ้าชาย
อคิลิส! อคิลิส!
อคิลิส! อคิลิส! อคิลิส!
- อคิลิส - เอแจ็กซ์
ท่านกล้าหาญดุจดั่งเทพเจ้า ข้าเป็นเกียรติที่ได้ร่วมรบกับท่าน
เช่นกัน
ถ้าท่านมาช้ากว่านี้ สงครามคงจบไปแล้ว
พลาดตอนเริ่มข้าไม่ว่า ขออยู่ทันตอนจบเป็นพอ
ข้ามีอะไรให้ท่านดู
ทหารไปพบนางซ่อนตัวอยู่ในวิหาร
พวกเขาคิดว่านางจะ...
คลายเครียดให้ท่านได้บ้าง
เจ้าชื่ออะไร
ไม่ได้ยินข้าหรือ
ท่านข้านักบวชแห่งเทพอพอลโล
ข้าฆ่าคนมาห้าประเทศ ไม่เคยฆ่านักบวชสักคน
งั้นทหารของท่านก็เป็นคนฆ่า
สุริยเทพจะต้องแก้แค้น
แล้วเทพของเจ้ามัวรออะไรอยู่ล่ะ
รอเวลาลงทัณฑ์ไงล่ะ
นักบวชตาย บาทบริจาริกาก็โดนจับ
- ข้าว่าเทพของเจ้าคงกลัวข้า - กลัวหรือ
อพอลโลเจ้าแห่งดวงสุรยัน พระองค์ไม่กลัวสิ่งใด
- แล้วอยู่ไหนซะล่ะ - ท่านก็เป็นแค่เพียงฆาตกร!
ท่านจะรู้อะไรเกี่ยวกับเทพเจ้า
ข้ารู้มากกว่านักบวชของเจ้าเสียอีก
ข้าเคยเห็นมาก่อน
เจ้าเป็นเชื้อพระวงศ์ใช่หรือไม่
เอาแต่พูดดูหมิ่นบุรุษ
เชื้อพระวงศ์แน่นอน
เจ้าชื่ออะไร
แม้แต่ข้าบริวารของอพอลโลยังมีชื่อ
ไบรเซอีส
เจ้ากลัวหรือเปล่าไบรเซอีส
ข้าควรกลัวมั้ยล่ะ
นายท่าน
อกาเม็มนอนต้องการพบท่าน
กษัตริย์เรียกรวมพลเพื่อฉลองชัย
เจ้ารบได้ดีในวันนี้
นายท่าน
ท่านต้องการสิ่งใดในทรอย
ท่านไม่ได้มาชิงราชินีแห่งสปาร์ตา
บุรุษทั้งหลายต้องการสิ่งใด
ข้าต้องการยิ่งกว่า
ไม่ต้องกลัวข้าหรอก สาวน้อย
เจ้าเป็นชาวทรอยคนเดียวที่พูดเช่นนั้นได้
กษัตริย์ทริโอพาส
ชัยชนะของท่านยิ่งใหญ่นัก มหากษัตริย์
ใครจะนึกว่าชายฝั่งของทรอย จะถูกยึดได้ง่ายดายเพียงนี้
ของกำนัลงดงาม ทริโอพาส
เจ้าจะเป็นคนแรก ๆ ที่ได้เหยียบกรุงทรอยในวันพรุ่งนี้
เนเลียส บิดาข้า ได้ทำโกฐใบนี้ขึ้น เป็นอนุสรณ์ถึงชัยชนะที่ไซพาริเซียส
ข้าขอถวายให้ท่าน
เพื่อเป็นเกียรติแด่ชัยชนะ ที่น่าจดจำยิ่งกว่า
ขอบใจ สหายข้า
พรุ่งนี้เราจะกินมื้อค่ำ ในอุทยานกรุงทรอย
ออกไปก่อน
สงครามคือความตายของคนหนุ่ม และวาทะของคนแก่ เจ้ารู้ดี
อย่าไปใส่ใจในการเมือง
ดูเหมือนท่านจะได้ชัยชนะที่ยิ่งใหญ่
เผื่อเจ้าไม่ทันได้สังเกต ชายฝั่งของทรอย เคยเป็นของพริแอมในตอนเช้า
แต่ตกเป็นของอกาเม็มนอนในตอนบ่าย
งั้นข้ายกชายฝั่งให้ท่าน ข้าไม่ได้มาเพื่อยึดทราย
ใช่
เจ้ามาก็เพราะอยากให้ชื่อเจ้าคงอยู่ ชั่วลูกชั่วหลาน
วันนี้นับเป็นชัยชนะครั้งยิ่งใหญ่
แต่ชัยชนะนั้นไม่ใช่ของเจ้า
กษัตริย์ทั้งหลายไม่ได้คุกเข่าให้อคิลิส
กษัตริย์ทั้งหลายไม่คารวะอคิลิส
กษัตริย์คงอยู่ห่างไกลเกินกว่าจะเห็น ทหารเป็นผู้ชนะศึก
ประวัติศาสตร์จารึกชื่อกษัตริย์!
มิใช่ทหาร
พรุ่งนี้เราจะถล่มประตูกรุงทรอย
ข้าจะสร้างอนุเสารีย์ชัย ไว้บนเกาะทุกเกาะของกรีก
ข้าจะสลักหินรูป "อกาเม็มนอน"
ชื่อข้าจะคงอยู่ตราบนานเท่านาน
ชื่อของเจ้าจะถูกจารึกบนผืนทราย...
เพื่อให้คลื่นซัดหายไป
ระวังหน่อยท่านมหากษัตริย์ ท่านจะต้องได้ชัยชนะเสียก่อน
ทหารของเจ้าปล้นวิหารอพอลโลใช่มั้ย
อยากได้ทองงั้นหรือ เอาไปเลย
ถือเป็นของกำนัลจากข้าเพื่อเชิดชู ความกล้าของท่าน อยากได้สิ่งใดก็เชิญ
ข้าได้มาแล้ว
อฟาเรียส!
ฮีมอน!
รางวัลแห่งสงคราม
ข้าไม่อยากมีปัญหากับพวกเจ้า แต่ถ้าไม่ปล่อยนาง พวกเจ้าไม่ได้กลับบ้านแน่
- เลือกเอา - ทหาร!
หยุดนะ!
วันนี้มีคนตายมามากพอแล้ว
ถ้าการฆ่าเป็นพรสวรรค์เดียวของท่าน นั่นก็คือหายนะของท่านเช่นกัน
ข้าไม่ต้องการให้ใครมาตายเพื่อข้า
อคิลิสผู้ยิ่งใหญ่ ถึงกับอึ้งเพราะนางทาสเชียวหรือ
คืนนี้ ข้าจะให้นางอาบน้ำให้ข้า
เสร็จแล้ว...
- ใครจะรู้ล่ะ - ไอ้ราชาขี้เมา!
ก่อนข้าจะตาย ข้าจะขอมองดูศพท่าน แล้วยิ้มเยาะ
ถ้าพวกมันอยากรบ เราจะให้พวกมันได้รบ
ข้าพร้อมยกทัพกรุงทรอย เพื่อสู้กับกองทัพกรีกได้ทุกเมื่อเชื่อยาม
กรีกมีกำลังทหารมากกว่าทรอยสองเท่า
แล้วจะแนะนำเช่นไร
จะให้เรายอมจำนนงั้นหรือ
จะปล่อยให้พวกกรีกฆ่าแกงคนของเรา ขืนใจเมียของเราอย่างนั้นหรือ
ข้าขอแนะนำให้เจราจาต่อรอง
พวกกรีกมาที่นี่เพื่อสิ่งเดียว
พูดกันตรง ๆ สหายข้า ตอนนี้พวกเราชาวทรอย กำลังเผาไหม้อยู่บนกองฟืน...
...เพียงเพราะความไม่ระมัดระวังอ่อนต่อโลก
กลาวคัส
เจ้ารบเคียงข้างข้ามาสี่สิบปี เราชนะศึกครั้งนี้ได้หรือไม่
กำแพงเมืองของเราไม่เคยถูกตีแตก
เรามีพลธนูมือฉมังที่สุดในโลก
และเรามีเฮ็คเตอร์...
...whose men would fight the shades of Tartarus if he commanded.
แน่นอน เราชนะได้
ข้าได้คุยกับชาวนาสองคนวันนี้
พวกเขาเห็นอินทรีบินมา พร้อมขยุ้มอสรพิษไว้ในกรงเล็บ
นี่คือสัญญาณจากเทพอพอลโล
เราจะชนะสงครามครั้งยิ่งใหญ่ในวันพรุ่งนี้
นกให้สัญญาณ
ท่านวางยุทธศาสตร์สงคราม ด้วยการพึ่งสัญญาณจากนกงั้นหรือ
เฮ็คเตอร์ ระวังมารยาทหน่อย
เมื่อตอนที่อาเคปโทเลมัสทำนายว่า เราจะแห้งแล้งเป็นเวลาสี่ปี เราได้ขุดบ่อน้ำให้ลึกลงไป
ความแห้งแล้งมาเยือน แล้วเราก็ได้มีน้ำดื่ม
ราชครูเป็นผู้รับใช้เทพเจ้า
และข้าคือผู้รับใช้ทรอย
ข้าบูชาเทพเจ้าเสมอมาท่านพ่อ ท่านก็รู้ดี
แต่วันนี้ข้าสู้กับนักรบกรีก ผู้ดูหมิ่นเทวรูปแห่งอพอลโล
พระองค์มิได้ลงโทษชายผู้นั้น
เทพเจ้าจะไม่รบในศึกครั้งนี้เพื่อเรา
จะไม่มีสงคราม
นี่ไม่ใช่ข้อพิพาทระหว่างชาติ
เป็นเพียงความขัดแย้งระหว่างคนสองคน
ข้าไม่อยากเห็นชาวทรอยต้องล้มตายเพราะข้าอีก
ปารีส
พรุ่งนี้เช้า ข้าจะขอท้าเมเนเลาส์ เพื่อชิงตัวเฮเลน
ผู้ชนะจะได้ตัวนางไป ผู้แพ้จะถูกเผาทั้งเป็นก่อนพลบค่ำ
เขาจะมีโอกาสมั้ย
ท่านพ่อ...
โปรดอภัยที่ข้าทำท่านพ่อเจ็บปวด
เจ้ารักนางหรือเปล่า
ท่านพ่อเป็นกษัตริย์ผู้ยิ่งใหญ่ เพราะรักประเทศชาติเหนือสิ่งอื่นใด
แผ่นดินทุกหย่อมหญ้า
เม็ดทรายทุกเม็ด
หินทุกก้อนในแม่น้ำ
ท่านรักทุกสิ่งทุกอย่างของทรอย
ข้าก็รักเฮเลนเฉกเช่นนั้น
ชีวิตพ่อผ่านสงครามมานักต่อนัก
บางครั้งก็เพื่อชิงแผ่นดิน บางครั้งเพื่ออำนาจ บางครั้งเพื่อความยิ่งใหญ่
พ่อว่าการสู้เพื่อความรัก สมเหตุสมผลเหนือสิ่งอื่นใด
แต่พ่อจะไม่ได้เป็นคนสู้
ดาบแห่งทรอย
ปู่เจ้าเคยถือดาบเล่มนี้ มรดกสืบทอดนับตั้งแต่รุ่นปู่ทวด...
นับตั้งแต่เริ่มกรุงทรอย
ประวัติศาสตร์ของเรา ถูกจารึกไว้ด้วยดาบเล่มนี้
เจ้าจงนำมันติดตัวไปด้วยพรุ่งนี้
จิตวิญญาณแห่งทรอยอยู่ในดาบเล่มนี้
ตราบใดที่ดาบยังอยู่ในมือชาวทรอย
ประชาชนของเราก็ยังมีอนาคต
บุรุษผู้สังหารเท็คทอน ด้านหน้าวิหารอพอลโล...
ข้าไม่เคยเห็นใครพุ่งหอกได้อย่างนั้นมาก่อน
ช่างเหลือเชื่อเสียจริง
ลูกไม่รู้เลยว่ากำลังเกิดอะไรขึ้น
ขอบคุณเทพเจ้า
พรุ่งนี้อย่าไปเลย
- อย่าไปเลยนะ - พรุ่งนี้คนที่สู้คือปารีส ไม่ใช่ข้า
กองทัพกรีกห้าหมื่นคนไม่ได้ข้ามน้ำข้ามทะเล มาเพื่อดูน้องชายท่านสู้ ท่านก็รู้ดี
เจ้าคงเป็นแม่ทัพที่ดีได้
ท่านสู้รบมาตลอดชีวิต ครั้งนี้ให้คนอื่นสู้เองบ้างเถอะ
เจ้าก็รู้ว่าข้าไม่อยากรบ ข้าอยากเห็นลูกของข้าเติบใหญ่
อยากเห็นสาว ๆ ไล่จับเขา
เหมือนพ่อของเขา
เขารูปงามเสียยิ่งกว่าข้า
ข้าต้องไปพบปารีส
ข้าสูญเสีย...
พี่ชายน้องชายเจ็ดคน
ในสงครามสปาร์ตา
ท่านคงคิดว่าข้าทำใจเรื่องการสูญเสียได้ดีแล้วสิ
ข้าเสียท่านไปไม่ได้
ข้าอยู่ไม่ได้
เดี๋ยวก่อน
เดี๋ยว!
เฮเลน เจ้าจะทำอะไร
- ปล่อยข้าไป - ไม่
ข้าเห็นพวกเขาถูกเผา
ข้าเห็นพวกเขาถูกเผาทั้งเป็นบนกองฟืน
เป็นความผิดของข้า
ความผิดข้าเอง ท่านรู้ดี
หญิงม่ายเหล่านั้น
ข้ายังคงได้ยินเสียงพวกนางกรีดร้อง
สามีของพวกนางต้องมาตายเพราะข้า
ข้าจะไปลงเรือ
ไม่ได้นะ
ข้าจะกลับไปหาเมเนเลาส์
เขาจะทำอะไรก็ตามแต่ใจ
สังหารข้า ให้ข้าเป็นทาสรับใช้ ข้าไม่สนใจ
ไม่ว่าจะเป็นอะไร มันดีกว่าที่เป็นอยู่นี่
สายเกินไปแล้ว
เจ้าคิดว่าอกาเม็มนอนสนใจเรื่อง ชีวิตการแต่งงานของน้องชายเขางั้นหรือ
นี่เป็นเรื่องของอำนาจ ไม่ใช่ความรัก
ปารีสจะออกไปประลองในรุ่งเช้า
- ใช่ - เมเนเลาส์จะสังหารเขา
ข้าจะไม่ปล่อยให้มันเกิดขึ้น
- มันเป็นการตัดสินใจของเขา - ไม่
ข้าไม่ขอให้ใครสู้เพื่อข้า
ข้ามิใช่ราชินีแห่งสปาร์ตาอีกต่อไป
เจ้าคือเจ้าหญิงแห่งทรอยแล้วตอนนี้...
และน้องชายข้าต้องการเจ้าในคืนนี้
นายท่าน
กองทัพกำลังเคลื่อนพลมา
ให้มันมา เราจะอยู่นี่
แต่ทหารพร้อมแล้ว
เราจะอยู่นี่จนกว่าอกาเม็มนอน ครวญครางเรียกอคิลิสกลับคืนมา
ได้ขอรับ
เจ้าพร้อมจะรบมั้ย
ข้าพร้อม
เจ้าพร้อมจะสังหาร พร้อมจะเอาชีวิตคนหรือยัง
ยามค่ำคืนข้ามองเห็นใบหน้าพวกเขา ทุกคนที่ข้าสังหาร
พวกเขายืนอยู่อีกฝั่งหนึ่งของแม่น้ำแห่งนรก
รอคอยข้า
พวกเขาร้องว่า "ยินดีต้อนรับ สหาย"
มนุษย์เราคือสิ่งชั่วร้าย
ข้าสอนเจ้าให้รบ แต่ไม่เคยสอนเจ้าว่าทำไมจึงต้องรบ
ข้ารบให้พี่
เจ้าจะรบให้ใครเมื่อสิ้นไร้ข้าไปแล้ว
ทหารเหล่านั้นรบเพื่อกษัตริย์ ทั้ง ๆ ที่ไม่เคยเห็นกษัตริย์ด้วยซ้ำ
พวกเขาทำตามคำสั่ง ตายเมื่อถูกสั่งให้ตาย
ทหารล้วนเชื่อฟัง
อย่ามาเปลืองชีวิต ด้วยการปฏิบัติตามคำสั่งของพวกคนโง่
ไปซะ
แน่ใจนะว่าเจ้าต้องการอย่างนี้
ข้าเป็นคนก่อสงครามครั้งนี้
เฮเลน...
มานั่งกับข้า
ตลอดชีวิตข้าภาวนาไม่ให้มีวันนี้
เพคะ ฝ่าบาท
เรียกข้าว่าพ่อเถอะ
อภัยให้ข้าด้วยท่านพ่อ
ที่ทำให้เกิดเรื่องเช่นนี้
ข้าไม่ขอตำหนิเจ้า
ทุกอย่างล้วนอยู่ในพระหัตถ์ของเทพเจ้า
ยิ่งกว่านั้น...
ข้าจะตำหนิใครที่ตกหลุมรักปารีสได้อย่างไร
เตรียมหยุดกำลังพล!
หยุด!
หน้าเดิน
เมเนเลาส์เหมือนโคถึก
เขาจะจู่โจมเข้าหาเจ้า แต่จงทิ้งระยะห่างเอาไว้แล้วใช้ความเร็ว
น้องข้า...
เจ้าไม่จำเป็นต้องทำเช่นนี้
เจ้าไม่แอบอยู่หลังกำแพง ช่างกล้าหาญนัก
ไม่ฉลาดเท่าไหร่แต่กล้าหาญดี
ท่านมาโดยไม่ได้รับเชิญ ลงเรือกลับบ้านไปซะ
เรามาเกินกว่าจะถอยกลับ เจ้าชายเฮ็คเตอร์
เจ้าชายหรือ เจ้าชายไหนกัน
โอรสกษัตริย์ที่ไหนจะยอมรับน้ำใจจากคนอื่น
กินอาหารดื่มสุราของเขา ตกกลางคืนกลับขโมยเมียของเขาไป
แดดออกจ้าตอนที่เมียท่านหนีมา
นางนั่งดูอยู่ที่นั่นใช่มั้ย ดีเลย
ข้าอยากให้นางเห็นเจ้าตาย
ยังก่อน น้องข้า
มองดูรอบตัวสิเฮ็คเตอร์
ข้าพานักรบแห่งกรีกทั้งหมด มาถึงแผ่นดินของท่าน
ท่านยังรักษากรุงทรอยไว้ได้นะ
ข้าปรารถนาสองสิ่ง
หากท่านยอมตกลง คนของท่านก็ไม่ต้องล้มตายอีก
ข้อแรก ท่านต้องมอบเฮเลน คืนให้แก่น้องชายข้า
ข้อสอง ทรอยต้องอยู่ภายใต้คำบัญชาของข้า..
รบให้ข้าเมื่อข้าเรียกหา
อยากให้ข้านั่งมองกองทัพของท่าน จนตัวสั่นงันงกสินะ
ข้าเห็นแล้ว
ข้าเห็นทหารห้าหมื่นคนถูกนำมาที่นี่ เพื่อรบให้กับความโลภของคนคนเดียว
ระวังปากหน่อย
ความปราณีของข้ามีขีดจำกัด
ข้าเคยเห็นขีดจำกัด ของความปราณีของท่านมาแล้ว
และข้าขอบอกไว้เลยว่าทายาทกรุงทรอย จะไม่ยอมก้มหัวให้ผู้ปกครองต่างชาติ
ถ้าเช่นนั้นทายาทกรุงทรอยทุกคนก็ต้องตาย
ยังมีอีกหนทาง
ข้ารักเฮเลน ข้าจะไม่ยอมสูญเสียนาง และท่านก็ไม่ยอมเช่นกัน
เราสองคนมาประลองกัน
ผู้ชนะได้เฮเลนกลับไป และให้จบแต่เพียงเท่านั้น
ข้อเสนอกล้าหาญดี แต่ไม่เพียงพอ
ให้ข้าสังหารเจ้าคนอวดดีนี่เถอะ
ข้าไม่ได้มาที่นี่เพื่อเมียคนสวยของเจ้า ข้ามาที่นี่เพื่อหวังครองกรุงทรอย
ข้ามากู้เกียรติศักดิ์ศรีของข้า
ทุกลมหายใจของมันเหยียดหยามข้า
ให้ข้าฆ่ามัน พอมันตายแล้ว ส่งสัญญาณให้กองทัพบุก
พี่ยึดเมืองไป ข้าจะได้แก้แค้น
งั้นก็ได้
ข้ารับคำท้า คืนนี้ข้าจะเคี้ยวกระดูกเจ้า
- ฝ่าบาท - กลับเข้าประจำที่!
ปล่อยให้เขาเหวี่ยงดาบพลาด เดี๋ยวก็หมดแรงเอง
พี่ข้า...
ถ้าข้าเป็นอะไรไป บอกเฮเลน...บอกนาง...
แน่นอน
อย่าให้เมเนเลาส์ทำร้ายนางได้ ถ้าเขา...
คิดถึงแต่ดาบของเจ้ากับดาบของเขา ไม่ต้องคิดเรื่องอื่น
ลุกสิ
เร็วเข้า
เห็นอีกามั้ย
พวกมันยังไม่เคยลิ้มรสเนื้อเจ้าชาย
นี่หรือที่เจ้าทิ้งข้ามา
สู้สิ!
สู้ข้า!
ไอ้ตาขาว!
สู้กับข้า!
เราตกลงกันแล้ว! สู้สิ!
สู้เขาสิลูก สู้เขา
- สู้สิ! -พวกทรอยผิดข้อตกลง!
เตรียมเข้าปะทะ!
ไม่มีเกียรติเอาเสียเลย!
ไม่สมกับที่เป็นเชื้อพระวงศ์!
หากเขาไม่ยอมสู้ ทรอยจะต้องพินาศ
ปารีส
ไม่ ไม่
การสู้จบลงแล้ว
มันยังไม่จบ
ถอยไป เจ้าชายเฮ็คเตอร์
ข้าจะสังหารเขาแทบเท้าท่าน ข้าไม่สนใจ
เขาเป็นน้องข้า
ปารีส!
ไป! ไป!
เข้าไปข้างใน ปารีส!
พลธนู!
- ทหารของเราอยู่ใกล้กำแพงเกินไป - ถอยกลับ
ถอยกลับมา พวกโง่!
เพื่อทรอย!
- เอาเลย! - ยิง!
ให้เข้าประจำที่!
สั่งทหารเข้าประจำที่!
แถวหน้า บุก!
เจ้าคือสุดยอดแห่งทรอยงั้นหรือ
เดินหน้า
เดินหน้า!
ทหารสุริยเทพ! บุก!
เจ้าชายเฮ็คเตอร์!
เราต้องถอยทัพ!
กองทัพของข้ายังไม่เคยแพ้สงคราม!
ท่านจะไม่มีกองทัพ ถ้าท่านไม่ยอมถอย!
ถอยกลับไปที่เรือ!
- ถอยกลับไปที่เรือ! - ถอยทัพ!
- ถอย! - ถอยทัพ!
ถอยกลับ!
กลับ ถอยกลับไปที่เรือ!
ถอยกลับ!
- ทหาร ถอยกลับ! - หยุด!
หยุด!
แต่เราต้อนพวกมันได้แล้ว!
เราอยู่ในรัศมีธนู
ออกคำสั่งให้เก็บศพทหารของเรา
ส่งม้าเร็วไปทางโน้น ให้มาเก็บศพทหารของพวกเขาได้
แล้วพวกมันจะปฏิบัติเช่นเดียวกันนี้กับเรามั้ย
ไป! ถอย!
ถอยกลับไปประจำตำแหน่ง!
ก่อนข้าจะไป...
ข้าจะเผาเมืองพวกมันให้ราบคาบ
น้องข้า ข้าให้สัญญา
พวกมันกำลังหัวเราะเยาะข้าอยู่ในกรุงทรอย กำลังดื่มให้ชัยชนะ!
พวกมันคิดว่าเราจะรีบเผ่นกลับบ้าน
บางทีเราก็ควรจะ
หนีเหมือนหมาจนตรอกงั้นหรือ
พวกทหารคิดว่าเรามาที่นี่ เพื่อชิงตัวมเหสีของเมเนเลาส์
นางไม่จำเป็นอีกต่อไปแล้ว
เลือดของน้องชายข้ายังนองอยู่ที่พื้น เจ้าหยามเขา!
คนตายไปแล้วไม่มีอะไรให้หยามได้
ถ้าเราไปตอนนี้ เราก็หมดความน่าเชื่อถือ
พวกทรอยเอาชนะเราได้โดยง่าย อีกนานแค่ไหนกว่าที่พวกฮิตไทต์จะมารุกราน
ถ้าเราจะอยู่ เราต้องอยู่ที่นี่เพื่อเหตุผลอันควร
เพื่อปกป้องกรีก ไม่ใช่ความหยิ่งผยองของท่าน
สงครามเย็นระหว่างท่านกับอคิลิส กำลังทำลายพวกเรา
อคิลิสก็แค่คนคนหนึ่ง
เฮ็คเตอร์ก็เช่นกัน
ดูสิว่ามันทำอะไรเราในวันนี้
เฮ็คเตอร์รบเพื่อประเทศของเขา! อคิลิสรบเพื่อตัวเองเท่านั้น!
ข้าไม่สนเรื่องความจงรักภักดี ข้าสนเรื่องความสามารถของเขาเพื่อให้ชนะศึก
เขาพูดถูก
กำลังใจของทหารเริ่มอ่อนแอ
อ่อนแองั้นหรือ พวกเขาพร้อมที่จะว่ายน้ำกลับบ้าน
ถึงข้าจะประสานไมตรีกับอคิลิสได้ มันก็คงไม่ยอมฟังข้าหรอก!
มันอยากที่จะทิ่มแทงข้า มากกว่าที่จะคุยกับข้า!
ข้าจะคุยกับเขาเอง
เขาต้องการผู้หญิงคนนั้นคืน
มันอยากได้ก็เอาไป
ข้าไม่เคยแตะต้องนาง
นางอยู่ที่ไหน
ข้ามอบนางให้พวกทหารไป
พวกเขาต้องการความรื่นรมย์ หลังจากเรื่องที่เกิดในวันนี้
เถอะน่า เอานังนั่นมาให้ข้า!
ใครก่อน
โสเภณีทรอย!
นี่อะไร ชุดสาวพรหมจรรย์งั้นหรือ
- เจ้าคงไม่ต้องใช้มันอีกต่อไปแล้วล่ะ! - จับไว้
เร็วเข้า จับมันนอนลงไป
เจ้าเป็นอะไรหรือเปล่า
ข้าดูเจ้าสู้กับพวกนั้น เจ้ามีความกล้า
สู้กลับเมื่อมีคนทำร้ายข้าอย่างนั้นน่ะเหรอ สุนัขก็มีความกล้าเช่นนั้น
กินซะ
ข้ารู้จักบุรุษอย่างท่านมาตลอดชีวิต
ไม่จริงหรอก
ท่านคิดว่าท่านแตกต่างจากคนนับพันหรือไง
ทหารรู้แต่เรื่องสงคราม สันติทำให้พวกเขาสับสน
- แล้วเจ้าก็เกลียดทหารเหล่านี้ -ข้าสมเพช
ทหารทรอยต้องมาตายเพื่อปกป้องเจ้า
พวกเขาน่าจะได้รับมากกว่าความสมเพชจากเจ้า
ทำไมท่านถึงเลือกชีวิตนี้
-ชีวิตอะไร - เพื่อที่จะเป็นนักรบผู้ยิ่งใหญ่
ข้าไม่ได้เลือก นี่คือสิ่งที่ข้าเกิดมาเป็น
แล้วเจ้าล่ะ ทำไมเจ้าจึงเลือกที่จะรักเทพเจ้า
ข้าว่าเจ้าคงจะได้รักข้างเดียว
สนุกมั้ยที่ได้ยั่วโมโหข้า
เจ้าอุทิศตนเพื่อรับใช้เทพเจ้า
ซีอุสเทพแห่งสายฟ้า อธีน่าเทพแห่งปัญญา เจ้ารับใช้พวกเขา
- ก็ใช่น่ะสิ - แล้วเอริส เทพแห่งสงครามเล่า
ผู้ปูเตียงด้วยหนังมนุษย์ที่เขาสังหาร
เทพทุกองค์ควรได้รับความเคารพและยำเกรง
ข้าจะบอกความลับให้...
บางอย่างที่พวกเขาไม่เคยสอนเจ้าในวิหาร
เทพเจ้าอิจฉาเรา
อิจฉาที่เรามีเกิดมีดับ
เพราะทุกเวลาอาจเป็นวินาทีสุดท้ายของเรา
ทุกสิ่งทุกอย่างสวยงามมากขึ้น เพราะเรามีวันดับสูญ
จะไม่มีเวลาไหนที่เจ้าจะสวยไปกว่านี้
เราจะไม่ได้อยู่ที่นี่อีก
ข้านึกว่าท่านโง่เง่ากักขฬะ
ข้าไม่ควรถือสาคนกักขฬะ
เอาเลย
ไม่มีอะไรง่ายกว่านี้อีกแล้ว
ท่านไม่กลัวหรือ
ทุกคนล้วนต้องตาย วันนี้หรืออีกห้าสิบปีข้างหน้า แล้วมันจะสำคัญอะไรล่ะ
ฆ่าข้าเลย
ท่านจะฆ่าคนอีกหากข้าไม่ฆ่าท่าน
อีกมากมาย
นายท่าน มี...
สั่งทหารขนของลงเรือ เราจะกลับบ้านกัน
เก็บเสบียงอาวุธ
เตรียมเรือ
อกาเม็มนอนเป็นพวกทะนงตน
แต่เวลาผิดเขาก็รู้ตัวว่าผิด
เขาส่งท่านมาขมาแทนงั้นหรือ
ท่านยอมรับใช้กษัตริย์สถุลพรรค์นั้นหรือ
ทุกสิ่งในโลกดูง่ายสำหรับเจ้า..
แต่เมื่อท่านได้เป็นกษัตริย์ เรื่องง่ายก็น้อยลงทุกที
อิทากามิอาจต้านทานกองทัพอกาเม็มนอน
เราควรกลัวเขางั้นหรือ
เจ้าไม่กลัวใคร นั่นล่ะปัญหาของท่าน ความกลัวมีประโยชน์
เราต้องการท่านกลับคืนมา
กรีกต้องการท่าน
กรีกอยู่รอดได้ดีเมื่อก่อนข้าเกิด
กรีกจะยังคงเป็นกรีกหลังจากข้าตายไป
ข้าไม่ได้พูดถึงเรื่องดินแดน
ทหารต้องการท่าน
อยู่เถอะ อคิลิส
ท่านเกิดมาเพื่อสงครามครั้งนี้
วันนี้มันไม่ง่ายเสียแล้ว
สตรีช่างทำเรื่องง่ายให้เป็นเรื่องยากได้เก่งจริง ๆ
ในบรรดากษัตริย์ทั้งหมดของกรีก ข้านับถือท่านที่สุด
แต่ในศึกครั้งนี้ ท่านเป็นเพียงข้ารับใช้
บางครั้งคนเราก็ต้องรับใช้ เพียงเพื่อให้ได้เป็นผู้นำ
หวังว่าท่านคงเข้าใจมันสักวัน
เราจะกลับบ้านหรือเปล่า
เราจะออกเดินทางพรุ่งนี้เช้า
ทหารกรีกถูกสังหารอย่างทารุณ เราจะหนีกลับไปไม่ได้
ถ้าเจ้ากระหายสงคราม มันจะยังมีสงครามใหม่เสมอ
คนเหล่านี้คือเพื่อนร่วมชาติของเรา
ข้ากิน ข้าหัวเราะ ข้าโศรกเศร้ากับคนพวกนี้ ในขณะที่ท่านหลบอยู่ในกระโจม
ท่านทรยศกรีก เพียงเพื่อต้องการเห็นอกาเม็มนอนพ่ายแพ้
ต้องมีคนพ่ายแพ้
ลางบอกเหตุกำลังเข้ามา
คำบัญชากระจ่างชัดแจ้ง
สู้เพื่อชาตินั่นคือคำบัญชาเพียงหนึ่งเดียว
ครั้งสุดท้ายที่ราชครูคุยกับเรา เขาทำนายถึงชัยชนะอันยิ่งใหญ่ของทรอย
เราชนะสงครามครั้งยิ่งใหญ่ ให้เขาได้พูดเถอะ
ท่านมีแนวทางปฏิบัติเช่นไร
เทพเจ้าอยู่ข้างเรา
ถึงเวลาถล่มกองทัพกรีกแล้ว
กลาวคัส
ทหารมันกำลังเสียขวัญ
ถล่มพวกมันตอนนี้ ถล่มให้หนัก
พวกมันจะได้เผ่นหนีไป
ข้าต้องยอมรับว่าประเมินทหารกรีกสูงเกินไป
พวกมันขาดวินัยและความกล้าหาญ
ทหารเมอมิดอนไม่ได้ร่วมรบเมื่อวาน ต้องมีความขัดแย้งอะไรสักอย่างในกองทัพกรีก
แต่ถ้าเราโจมตีเรือพวกมัน พวกมันจะกลับมาสามัคคีกัน
ถ้าพวกมันตัดสินใจตอบโต้ ก็ปล่อยมัน
มันตีกำแพงเมืองเราไม่แตกแน่ เราจะโจมตีมันกลับไปอีก
เมื่อวานนี้พวกกรีกประเมินเราต่ำเกินไป
เราไม่ควรทำซ้ำรอยมัน
เจ้ามั่นใจในความหมายของลางร้ายพวกนี้หรือ
การทำลายวิหารศักดิ์สิทธิ์ ทำให้เทพอพอลโลพิโรธ
เทพเจ้าได้สาปแช่งกรีกแล้ว
กษัตริย์ของพวกมันล้มตายไปแล้วสอง
เตรียมกองทัพให้พร้อม เราจะโจมตีเมื่อฟ้าสาง
ท่านพ่อ
เรากำลังทำผิดพลาด
เตรียมกองทัพ
เร็วเข้า
ข้ายังเป็นเชลยของท่านมั้ย
เจ้าเป็นแขกของข้า
ในกรุงทรอย แขกผู้มาเยือนจะกลับเมื่อไหร่ก็ได้
งั้นเจ้าก็ควรกลับไป
ท่านจะละทิ้งทุกสิ่งทุกอย่างนี่มั้ย
เจ้าจะยอมทิ้งกรุงทรอยมั้ย
ต้านทัพหน้าเอาไว้!
พลธนูไปด้านหลัง
อคิลิส
บุก!
เดินหน้า!
วันนี้พอแค่นี้
ได้
กลับไปที่เรือ!
ที่ตายเป็นญาติของเขา
แด่ทรอย!
กลับเข้าเมือง!
แด่ทรอย!
วันนี้เราจะกลับบ้านกันอยู่แล้ว
ข้าไม่คิดว่าใครจะกลับบ้านในตอนนี้
อคิลิส
เจ้าขัดคำสั่งข้า
เปล่านะนายท่าน มีเรื่องผิดพลาดเกิดขึ้น
ข้าสั่งให้ทหารเมอมิดอนสงบศึก
เจ้ากลับนำพวกเขาเข้าสนามรบ
ข้าไม่ได้นำนะนายท่าน เรานึกว่าเป็นท่าน
เพโตรคลัสอยู่ที่ไหน
เพโตรคลัส!
เรานึกว่าเขาคือท่าน
เขาสวมเกราะของท่าน โล่ของท่าน สนับเข่า หมวกของท่าน
ท่าทางเดินเหินเหมือนกับท่าน
เขาอยู่ที่ไหน
- ที่ไหน - เขาตายแล้วนายท่าน
เฮ็คเตอร์เป็นคนฆ่าเขา
อย่า อย่า
จะพาเขาไปไหน
จำทางมาที่นี่ได้มั้ย
ได้
ครั้งหน้าเมื่อเจ้ามาที่นี่ ให้เดินไปตามอุโมงค์
ไม่มีทางเลี้ยวใด ๆ เจ้าไม่หลงแน่ แค่เดินหน้าไปเรื่อย ๆ
ทำไม
เมื่อเดินไปสุดแล้วเจ้าจะเจอแม่น้ำ
เดินไปตามทางแม่น้ำ จนกว่าเจ้าจะไปถึงเขาไอด้า
พวกกรีกคงเดินเท้าไม่ไกลขนาดนั้น
เฮ็คเตอร์
ท่านมาบอกข้าเรื่องนี้ทำไม
- ถ้าข้าตาย... - ไม่
ถ้าข้าตาย ข้าไม่รู้ว่าเมืองนี้จะอยู่ได้นานแค่ไหน
อย่าพูดเช่นนั้น
ถ้าพวกกรีกเข้ามาภายในกำแพงได้ ทุกอย่างก็จบสิ้น
พวกมันจะฆ่าชายทุกคน โยนลูกเด็กเล็กแดงข้ามกำแพงออกไป
- ได้โปรด - มันจะเอาพวกผู้หญิงไปเป็นทาส
มันจะเลวร้ายยิ่งกว่าความตาย
ท่านมาพูดแบบนี้ทำไมกัน
เพราะข้าอยากให้เจ้าเตรียมพร้อม
ข้าอยากให้เจ้าพาลูกของเรามาที่นี่
ช่วยคนให้มากที่สุดเท่าที่ทำได้ แต่เจ้าต้องมาที่นี่ เจ้าต้องหนี
เข้าใจมั้ย
วันนี้ข้าฆ่าเด็กหนุ่ม
เขายังเด็กเหลือเกิน
เด็กเกินไป
เด็กนั่นตายส่งผลดีต่อเรา
- ยูโดรัส - นายท่าน
ข้าต้องการเกราะของข้า
ไม่
อย่าไป!
เชือก!
เฮ็คเตอร์เป็นญาติของข้า เขาเป็นคนดี
อย่าสู้กับเขา ได้โปรดอย่าสู้กับเขาเลย
ได้โปรด
ไม่
เฮ็คเตอร์!
ท่านพ่อ...
โปรดประทานอภัยในความผิดใด ๆ ที่ข้าก่อ
ข้ารับใช้ท่านพ่อเท่าที่จะทำได้แล้ว
เฮ็คเตอร์!
ขอทวยเทพจงคุ้มครองเจ้า
เฮ็คเตอร์
ไม่มีพ่อคนไหนจะมีลูกชายที่ดีเกินกว่าเจ้าอีกแล้ว
เฮ็คเตอร์!
เทพอพอลโลคุ้มครองท่าน
ท่านเป็นคนดีที่สุดที่ข้ารู้จัก
เจ้าคือเจ้าชายแห่งทรอย
ข้ารู้ว่าเจ้าจะทำให้ข้าภูมิใจ
เฮ็คเตอร์!
จำสิ่งที่ข้าบอกเจ้าได้มั้ย
ท่านไม่จำเป็นต้องไป ไม่ต้องไป
จงจำสิ่งที่ข้าเคยบอกเอาไว้
เฮ็คเตอร์!
ข้าเคยเห็นภาพนี้ในความฝัน
ข้าจะขอสัญญากับเจ้า
ให้เทพเจ้าทั้งหลายเป็นพยาน..
เราจะสัญญากันว่าผู้แพ้จะได้มีพิธีศพ อย่างสมเกียรติ
ไม่มีสัญญาใด ๆ ระหว่างราชสีห์กับมนุษย์
ทีนี้เจ้าได้รู้แล้วว่าสู้อยู่กับใคร
ข้านึกว่าเป็นเจ้าที่สู้ด้วยเมื่อวานนี้
และข้าก็อยากให้เป็นเจ้าเหลือเกิน แต่ข้าได้มอบเกียรติให้กับเขา
เกียรติแห่งดาบของเจ้าต่างหาก
คืนนี้เจ้าจะไม่มีดวงตา ไม่มีหูหรือลิ้น
เจ้าจะท่องไปในนรกทั้งที่หูหนวกตาบอด ทุกดวงวิญญาณจะได้รู้
ว่าเจ้าคือเฮ็คเตอร์ผู้โง่เขลา ที่หลงคิดว่าฆ่าอคิลิสได้
ลุกขึ้น เจ้าชายแห่งทรอย
ลุกขึ้น ข้าจะไม่มอบเกียรติของข้าให้ก้อนหิน
ท่านเสียญาติผู้น้องไป
ตอนนี้ท่านมาพรากชีวิตญาติผู้พี่ของข้า
แล้วเมื่อไหร่มันถึงจะจบ
มันไม่มีวันจบสิ้น
ท่านเป็นใคร
ข้าคือผู้ที่ทนในสิ่งที่ไม่มีใครในโลกต้องทน
ข้าเพิ่งจูบมือคนที่ฆ่าลูกชายข้า
พริแอม
ท่านเข้ามาในนี้ได้อย่างไร
ข้าคิดว่าข้ารู้จักประเทศของตัวเอง ดีกว่าชาวกรีกนะ
ท่านเป็นคนกล้า
ข้าตัดหัวท่านได้ภายในพริบตา
เจ้าคิดจริง ๆ หรือว่าความตาย ทำให้ข้ากลัวได้ในตอนนี้
ข้ามองดูลูกชายคนโตตาย
มองดูเจ้าลากศพของเขาประจาน
คืนร่างเขาให้กับข้าเถอะ
เขาควรได้รับการฝังศพอย่างสมเกียรติ เจ้าก็รู้ดี
คืนร่างเขาให้กับข้า
เขาฆ่าญาติผู้น้องของข้า
เขานึกว่าเป็นเจ้า
เจ้าเคยฆ่าญาติพี่น้องคนอื่นไปกี่คนแล้ว
เจ้าฆ่าลูกชาย พ่อ น้องชายพี่ชาย และสามีคนอื่นไปกี่คน
กี่คนกัน อคิลิสผู้กล้า
ข้ารู้จักพ่อของเจ้า
เขาตายก่อนเวลาอันควร
แต่เขาโชคดีที่ไม่ต้องอยู่ดูลูกชายตายจากไป
เจ้าเอาทุกสิ่งไปจากข้า
ลูกชายคนโตของข้า...
รัชทายาทของข้า
ผู้ปกป้องอาณาจักรของข้า
ข้าเปลี่ยนแปลงสิ่งที่เกิดขึ้นไปแล้วไม่ได้ มันเป็นประสงค์ของเทพเจ้า
แต่โปรดมีจิตเมตตาสักนิด
ข้ารักลูกของข้านับตั้งแต่เขาลืมตาดูโลก...
จนกระทั่งวินาทีที่เจ้าปิดตาของเขาลง
ให้ข้าได้ชำระศพของเขา
ให้ข้าได้สวดมนต์ให้เขา
ให้ข้าได้วางเหรียญสองเหรียญ บนเปลือกตาของเขา
ถึงข้าให้ท่านเดินออกจากที่นี่ไป
ให้ท่านเอาศพของเขากลับไป
มันก็เปลี่ยนอะไรไม่ได้
ท่านยังคงเป็นศัตรูของข้าในวันรุ่งขึ้น
เจ้ายังคงเป็นศัตรูของข้าในคืนนี้
แม้แต่ศัตรูก็ยังแสดงความนับถือแก่กันได้
ข้าชื่นชมความกล้าของเจ้า
เดี๋ยวตามข้าออกไปข้างนอกก็แล้วกัน
ไม่ช้าเราจะได้พบกันอีก
ลูกชายท่านเยี่ยมที่สุดที่ข้าเคยสู้มา
ในประเทศของข้าพิธีศพใช้เวลาสิบสองวัน
เช่นเดียวกันกับประเทศของข้า
เจ้าชายจะได้รับเกียรตินั้น
กองทัพกรีกจะไม่โจมตีทรอยเป็นเวลา 12 วัน
ไบรเซอีส
ข้านึกว่าเจ้าตายไปแล้ว
เจ้าเป็นอิสระแล้ว
ถ้าข้าทำเจ้าเจ็บ...
นั่นไม่ใช่สิ่งที่ข้าต้องการ
ไปเถอะ
จะไม่มีใครหยุดท่าน ข้าให้สัญญา
มาเถอะหลาน
ท่านเป็นกษัตริย์ผู้สูงส่ง กว่าผู้นำกองทัพนี้
อคิลิสลั่นวาจาสัตย์กับเขา แล้วข้าต้องยอมรับงั้นหรือ กบฎชัด ๆ
ลักลอบติดต่อกับกษัตริย์ผู้เป็นศัตรู ให้เขาอยู่อย่างสันติสิบสองวัน
สันติ! สันติ!
เจ้าชายของพวกมันตาย กองทัพไร้ผู้นำ
นี่คือเวลาที่เหมาะแก่การโจมตี!
ถึงแม้ไม่มีเฮ็คเตอร์แล้ว เราก็มิอาจบุกกำแพงของพวกมันได้
พวกมันคอยได้เป็นสิบปีให้เราจากไปเอง
ข้าจะทะลายกำแพงพวกมันให้ราบคาบ
ต่อให้ต้องเสียกำลังทหารถึงสี่หมื่นคนก็ตาม
ได้ยินข้ามั้ย ซีอุส!
ข้าจะทะลายกำแพงพวกมันให้ราบคาบ
ดีนี่
ข้าจะเอาไปฝากลูกชายที่บ้าน
โอดิสซุส
ท่านพบวิธีทำให้แกะชวนฝูงหมาป่า มาร่วมกินมื้อค่ำด้วยกันแล้วนี่
อภัยให้ข้าด้วยยูโดรัส ข้าไม่ควรรุนแรงกับเจ้าเลย
เจ้าเป็นเพื่อนที่ซื่อสัตย์มาตลอด
ข้าหวังเพียงไม่ทำให้ท่านผิดหวังอีก
ข้าต่างหากเป็นฝ่ายทำให้เจ้าผิดหวัง
ปลุกทหาร นำทุกคนกลับบ้าน
แล้วท่านไม่มาด้วยหรือ
ข้ามีศึกต้องสู้
ให้ข้าได้เดินทัพกับท่าน
ไม่ ข้าไม่อยากให้คนของเรา ต้องมาเป็นส่วนหนึ่งของเรื่องนี้
คืนนี้ช่างงามนัก
ไปเถอะยูโดรัส นี่เป็นคำสั่งสุดท้ายของข้า
การรบเพื่อท่านเป็นเกียรติกับข้าเสมอมา
เปิดประตู! เปิดประตู!
สิบสองวันต่อมา
จับไว้
โรคระบาด
อย่าเข้าไปใกล้นักฝ่าบาท
นี่คือประสงค์ของเทพเจ้า
พวกมันทำลายวิหารแห่งอพอลโล
แล้วเทพอพอลโลได้ทำลายชีวิตพวกมัน
พวกมันนึกว่าจะเข้ามายึดเมืองเราได้ภายในวันเดียว
แล้วดูพวกมันตอนนี้สิ ข้ามน้ำข้ามทะเลกลับแทบไม่ทัน
นี่อะไร
เครื่องบูชาเทพโพไซดอน พวกกรีกภาวนาขอให้กลับบ้านโดยปลอดภัย
ข้าหวังว่าเทพแห่งท้องทะเล คงจะถ่มน้ำลายรดของพวกนี้ซะ
ให้พวกมันได้จมสู่เบื้องล่างของท้องทะเล
นี่เป็นของกำนัล เราควรเอาไปไว้ในวิหารแห่งโพไซดอน
- ข้าว่าเราเผามันเสียดีกว่า - เผางั้นหรือ
เจ้าชาย นี่คือของกำนัลแด่ทวยเทพ
เจ้าชายพูดถูก
ข้าจะเผากรีกทั้งประเทศ หากข้ามีคบเพลิงที่ใหญ่เพียงพอ
ข้าขอเตือนท่าน จงระวังให้ดีเวลาจะหยามใคร
เจ้าชายเฮ็คเตอร์อันเป็นที่รักของพวกเรา ได้หมิ่นเทพเจ้าเอาไว้...
แล้ววันต่อมา ดาบของอคิลิสก็ได้พรากชีวิตเขาไป
ท่านพ่อ เผาเถอะ
ขอได้โปรดประทานอภัย ฝ่าบาท ข้ามิได้เจตนาจะไม่เคารพ
แต่ข้าไม่อยากเห็นทายาททรอย...
ต้องมาประสบเคราะห์ร้าย ด้วยทำให้เทพเจ้าขุ่นเคืองอีก
ข้าจะไม่ขอดูลูกชายอีกคนตาย
ดูพวกเขาสิ
ไม่ได้โศรกเศร้าที่เจ้าชายตายเลย
ท่านคือเจ้าชายแล้วตอนนี้
จงทำให้พี่ชายของท่านได้ภูมิใจ
เผามัน! เผาทรอยให้มอดไหม้!
เผามัน! เพื่อเมเนเลาส์! เผามัน!
เผาทรอย! เผาทรอย!
ข้าสัญญา น้องข้า! ข้าสัญญาไว้แล้ว!
เผามัน! เผามันเพื่อเมเนเลาส์!
ไบรเซอีส นางอยู่ไหน
- ที่ไหน - ข้าไม่รู้
ได้โปรด ข้ามีบุตรชาย
งั้นพาเขาออกไปจากทรอย
ไบรเซอีส!
ปารีส! แอนโดรมาคี!
เฮเลน เราต้องไปแล้ว
- ไปไหน - เดี๋ยวข้าพาไป เร็วเข้า
ปารีส ปารีส
ทางมันไกล เร็วเข้า เราต้องไปแล้ว
ไบรเซอีส!
ปารีส!
ทางมันไกล เร็วเข้า
เร็วเข้า มีอุโมงค์อยู่
- มาเร็ว - ข้าจะอยู่
- ไม่ - พ่อข้าจะไม่มีวันทิ้งเมืองนี้
ข้าทิ้งเขาไว้ไม่ได้
เมืองนี้สิ้นสุดแล้ว พวกมันกำลังเผาเสียวอดวาย
- เจ้าชื่ออะไร - เอเนส
- เจ้าใช้ดาบเป็นมั้ย - เป็น
ดาบแห่งทรอย
ตราบใดที่ดาบยังอยู่ในมือชาวทรอย ประชาชนของเราก็ยังมีอนาคต
คุ้มครองพวกเขาเอเนส หาบ้านใหม่ให้พวกเขา
- ขอรับ - เร็วเข้า เร็ว
ปารีส ปารีส ไบรเซอีสไม่อยู่ในห้อง
ข้าจะไปตามหานางเอง
ไปเถอะ
- ข้าจะอยู่กับท่าน - ไป
ได้โปรดอย่าทิ้งข้า
- เจ้าจะรักข้าได้อย่างไรถ้าข้าหนีไปตอนนี้ - ได้โปรด
เราจะได้อยู่ร่วมกันอีกครั้ง ไม่ว่าโลกนี้หรือโลกหน้า เราจะต้องได้อยู่ร่วมกัน
ไปเถอะ
ไปที่ประตู!
เดินหน้า!
ตามข้ามา!
ประจำตำแหน่ง!
ทหารแห่งทรอย...
พวกเจ้าคือนักรบ!
เป็นเกียรติของข้าที่ได้เป็นผู้นำ!
เจ้าชาย!
ยมทูตรอเราอยู่แล้ว
ให้รออีกหน่อยจะเป็นไรไป!
ห้ามไว้ชีวิตใครทั้งสิ้น
ปารีส!
ช่วยเหลือตัวเอง
ไบรเซอีส!
ระวังหน่อยสหาย ข้าคือบริวารของเทพเจ้า
ไม่มีศักดิ์ศรีกันเลยหรือไง
ไม่มีศักดิ์ศรีกันเลยหรือ
ข้าเคยอยากให้ท่านมีชีวิตอยู่
ข้าอยากให้ท่านมองดูเมืองของตัวเองถูกเผา
ได้โปรด
ลูกหลาน
เห็นแก่ความไร้เดียงสาด้วย
ไม่มีใครไร้เดียงสา
ไม่มี
สวดไปก็ช่วยอะไรไม่ได้
ข้าเกือบต้องพ่ายแพ้ศึกครั้งนี้ เพราะมารยาพิศวาสของเจ้า
ข้าอยากลิ้มรสในสิ่งที่อคิลิสเคยลอง
เจ้าจะต้องไปเป็นทาสของข้าที่ไมซีนี่
นักบวชหญิงชาวทรอยขัดถูพื้นให้ข้า
พอตกกลางคืน...
ลุกขึ้น!
จับนางไว้
มากับข้า
ไม่!
ปารีส!
ไม่!
อย่า!
อย่า! ได้โปรด!
ปารีส! อย่า!
ไม่เป็นไร
เจ้ามอบสันติแก่ข้า...
ในชีวิตที่กร้านศึก
ไบรเซอีส มาเถอะ
- ไปสิ - ไม่
เจ้าต้องไป
ไม่
ทรอยกำลังแตกดับ
- ไปซะ - ไม่
เริ่มต้นใหม่
เราต้องไปแล้ว ข้ารู้ทางออก
ไม่เป็นไร
ไปเถอะ
ไปสิ
ไปดีเถอะ...
สหายข้า
หากผู้คนเล่าขานถึงเรื่องราวของข้า ขอให้พูดว่า...
ข้าเดินเคียงข้างยักษ์
ชีวิตมนุษย์มีเกิดและมีดับเช่นต้นข้าว...
แต่ชื่อนั้นไม่มีวันตาย
ขอให้พูดว่าข้าอยู่ในยุคของเฮ็คเตอร์...
ชายชาติอาชา
ขอให้พูดว่า...
ข้าอยู่ในยุคของอคิลิส